TALIJANSKI DJEČJI VRTIĆ MRVICA BUJE

SCUOLA D'INFANZIA ITALIANA FREGOLA BUIE

**PRAVILNIK**

**O ZAŠTITI NA RADU**

Buje, 2016.

Na temelju odredbi Zakona o zaštiti na radu (“Narodne novine” broj 71/14 , 154/14 i 118/14) te članka 75. Statuta Talijanskog dječjeg vrtića Mrvica Buje, Scuola d'infanzia italiana Fregola Buie, Upravno vijeće istoga, dana 16. studenog 2016. godine donosi :

PRAVILNIK

O ZAŠTITI NA RADU

1. **OPĆE ODREDBE**

Članak 1.

1. Pravilnikom o zaštiti na radu (u daljem tekstu: Pravilnik) uređuje se u Talijanskom dječjem vrtiću Mrvica Buje, Scuola d'infanzia italiana Fregola Buie (u daljem tekstu: vrtić) organizacija provedbe zaštite na radu,obveze i prava radnika, položaj povjerenika radnika za zaštitu na radu, položaj posebnih skupina radnika, zabrana uporabe sredstava ovisnosti i druga pitanja u svezi sa zaštitom na radu.
2. Izrazi koji se rabe u ovom pravilniku, a imaju rodno značenje, rabe se neutralno i odnose se jednako na muški i ženski spol.

Članak 2.

1. Zaštita na radu provodi se u vrtiću radi sustavnog unapređivanja sigurnosti i zaštite zdravlja radnika i osoba na radu, sprječavanje ozljeda na radu, profesionalnih bolesti i drugih bolesti u svezi s radom te ugodnog boravka djece i ostalih osoba u unutarnjem i vanjskom prostoru vrtića.

Članak 3.

1. Odredbe ovoga Pravilnika primjenjuju se na zaposlenike i djecu koja pohađaju ustanovu vrtića te na treće osobe dok borave u prostorima vrtića te pripadajućim vanjskim dijelovima vrtića.

Članak 4.

1. Mjere i sredstva za provođenje zaštite na radu utvrđuju se godišnjim planom i programom rada i financijskim planom vrtića.

##### **PRAVILA ZAŠTITE NA RADU**

Članak 5.

1. U vrtiću se zaštita na radu provodi prema propisanim općim načelima prevencije i sustava pravila.
2. U vrtiću se zaštita na radu ostvaruje u skladu s osnovnim, posebnim i priznatim pravilima zaštite na radu, u skladu sa zakonom i provedbenim propisima.

Članak 6.

1. Sve osobe koje sudjeluju u vrtiću u poslovima zaštite na radu dužne su primjenjivati preventivne mjere i pravila zaštite na radu na temelju procjene rizika te organizirati i provoditi radne postupke i poduzimati aktivnosti za sprječavanje izloženosti radnika utvrđenim rizicima kako bi se otklonila i svela na najmanju moguću mjeru vjerojatnost nastanka profesionalne bolesti, oboljenja od profesionalne bolesti ili bolesti u svezi s radom.
2. **položaj tijelA VRTIĆA U SVEZI SA ZAŠTITOM NA RADU**

Članak 7.

Za provođenje zaštite na radu ovlašteni su:

* Upravno vijeće
* ravnatelj
* ovlaštenik zaštite na radu
* povjerenik radnika za zaštitu na radu.

Članak 8.

1. Školski odbor:

* utvrđuje programe zaštite na radu na radnim mjestima i u okolišu Vrtića
* donosi plan evakuacije i spašavanja u slučaju izvanrednih okolnosti
* utvrđuje mjere i sredstva za provođenje i unapređivanje zaštite na radu
* odlučuje o dodjeli priznanja i nagrada fizičkim i pravnim osobama koje promiču zaštitu zdravlja i sigurnost na radu
* obavlja druge poslove zaštite na radu utvrđene općim aktima Vrtića.

1. S programima i mjerama zaštite na radu iz stavka l. ovoga članka školski odbor upoznaje stručnjaka zaštite na radu i povjerenika radnika za zaštitu na radu.

Članak 9.

1. Ravnatelj:

* organizira i provodi zaštitu na radu vodeći pri tome računa o prevenciji rizika te obavješćivanja, osposobljavanja, ustrojstvu i sredstvima
* osigurava izradu procjene rizika za život i zdravlje radnika i drugih osoba na radu
* skrbi o osiguravanju potrebitog broja radnika osposobljenih za evakuaciju i spašavanje te pružanje prve pomoći
* omogućuje upoznavanje radnika s odredbama ovoga pravilnika i dostupnost procjene rizika na mjestu rada, upute za rad na siguran način za mjesto rada i poslove koji se na njemu obavljaju, te osposobljavanje radnika za rad na siguran način
* izdaje naloge radnicima o otklanjanju nedostataka koji ugrožavaju život i zdravlje radnika
* osigurava na mjestu rada postavljanje na vidljivo mjesto: sigurnosne znakove, znakove za evakuaciju i spašavanje te upute i oznake za rukovanje radnom opremom
* utvrđuje postavljanje nadzornih uređaja radi kontrole ulazaka i izlazaka iz radnih prostorija i prostora vrtića te radi smanjenja izloženosti radnika i korisnika usluga vrtića od razbojstva, provala, nasilja, krađa i sličnih događaja
* osigurava izabranom specijalistu medicine rada pristup mjestima rada
* skrbi o zabrani uživanja alkoholnih pića i uzimanja sredstava ovisnosti
* skrbi o zabrani pušenja u vrtićkom prostoru
* privremeno udaljuje s rada radnika kojega zatekne pod utjecajem alkohola ili drugih sredstava ovisnosti
* prati i razmatra podatke u svezi s povredama na radu i profesionalnim bolestima
* skrbi o pravodobnoj prijavi radnikove povrede na radu
* određuje vođenje propisane evidencije
* osigurava unutarnji nadzor nad primjenom pravila zaštite na radu
* izvješćuje inspektora rada o smrtnoj, težoj ili skupnoj ozljedi radnika
* obavlja druge poslove prema propisima, Statutu vrtića i odredbama ovoga pravilnika.

1. Ravnatelj je odgovoran za organiziranje i provedbu zaštite na radu radnika u svim dijelovima radnog procesa.

Članak 10.

1. Ravnatelj je odlukom imenovao ovlaštenika poslodavca.
2. Ovlaštenik ima ova prava i obveze da:
3. radniku koji nije osposobljen za rad na siguran način ne dopusti rad bez nadzora osposobljenog radnika
4. radniku za kojeg nije na propisani način utvrđeno da ispunjava tražene uvjete, ne dopusti obavljanje poslova s posebnim uvjetima rada, odnosno da radniku koji više ne ispunjava tražene uvjete zabrani da nastavi obavljati poslove s posebnim uvjetima rada
5. posebno osjetljivim skupinama radnika ne dozvoli da obavljaju poslove koji bi mogli na njih štetno utjecati
6. isključi iz uporabe radnu opremu koja nije ispravna, odnosno sigurna, kao i osobnu zaštitnu opremu na kojoj nastanu promjene zbog kojih postoje rizici za sigurnost i zdravlje radnika

5) u suradnji sa stručnjakom za zaštitu na radu osigura evidentiranje svake nezgode i ozljede na radu te svakog slučaja postupanja radnika u skladu s odredbom članka 69. stavaka 3. i 4. Zakona o zaštiti na radu.

1. nadzire da radnici rade u skladu s pravilima zaštite na radu, uputama poslodavca, odnosno proizvođača radne opreme, osobne zaštitne opreme, opasnih kemikalija i bioloških štetnosti te da koriste propisanu osobnu zaštitnu opremu
2. radniku zabrani rad ako ga obavlja suprotno podstavku 6. ovoga stavka
3. osigura potreban broj radnika osposobljenih za evakuaciju i spašavanje, za pružanje prve pomoći te da im stavi na raspolaganje svu potrebnu opremu
4. osigura da se u vrijeme rada ne uživaju alkoholna pića te da se ne uzimaju druga sredstva ovisnosti, odnosno da zabrani rad radnicima koji su na radu pod utjecajem alkohola ili drugih sredstava ovisnosti i da ih udalji s mjesta rada.

Članak 11.

Ravnatelj obvezno Ugovorom o radu dogovara obavljanje poslova zaštite na radu sa ovlaštenim stručnjakom zaštite na radu.

Članak 12.

1. Ako se u vrtiću zbog objektivnih i opravdanih razloga ne mogu obavljati poslovi zaštite na radu prema članku 11. ovoga pravilnika, ravnatelj može ugovoriti obavljanje tih poslova sa ovlaštenom osobom. Poslodavac koji zapošljava do uključivo 49 radnika, poslove iz stavka 1. ovoga članka, može obavljati sam ako ispunjava propisane uvjete ili obavljanje tih poslova može ugovoriti ugovorom o radu sa stručnjakom zaštite na radu.

Članak 13.

1. Ravnatelj je obvezan stručnjaku zaštite na radu omogućiti ispunjavanje obveza te mu za to osigurati potrebno vrijeme, opremu, pomoć drugih stručnih radnika   
   i ostale uvjete za rad.
2. Ravnatelj je dužan stručnjaku zaštite na radu osigurati profesionalnu neovisnost   
   i ne smije ga zbog obavljanja poslova zaštite na radu staviti u nepovoljniji položaj.
3. **OBVEZE I PRAVA RADNIKA**

Članak 14.

1. Radnici su obvezni osposobljavati se za rad na siguran način kada ih na osposobljavanje uputi Vrtić.
2. Radnici su obvezni i odgovorni obavljati poslove s dužnom pozornošću te pri tome voditi računa o svojoj sigurnosti i zaštiti zdravlja, kao i sigurnosti i zaštiti zdravlja ostalih radnika te sigurnosti i zaštiti zdravlja vrtićke djece.

Članak 15.

1. Radnik je obvezan surađivati s ravnateljem, stručnjakom zaštite na radu, povjerenikom radnika za zaštitu na radu i specijalistom medicine rada u rješavanju svih pitanja zaštite na radu.
2. Radnik je obvezan odmah izvijestiti ravnatelja, stručnjaka za zaštitu na radu ili povjerenika radnika za zaštitu na radu o svakoj činjenici za koju smatra kako predstavlja neposredni rizik za sigurnost i zdravlje, kao i o svakom drugom nedostatku u sustavu zaštite na radu.

Članak 16.

1. Radnici imaju pravo odbiti raditi i napustiti mjesto rada ako im izravno prijeti rizik za život i zdravlje sve dok ovlaštenik ili ravnatelj ne donesu mjere za otklanjanje nastalih čimbenika rizika.
2. Zbog postupanja prema stavku 1. ovoga članka radnici ne mogu trpjeti štetne posljedice.
3. Radnik čini težu povredu radne obveze ako:

* ne izvršava dužnosti iz zaštite na radu propisane Zakonom, ostalim aktima,tehničkim normama, Kolektivnim ugovorom, ugovorom o radu i odredbama ovog Pravilnika;
* poslove na radnom mjestu obavlja suprotno pravilima zaštite na radu;
* ne pristupi obrazovanju i osposobljavanju za samostalan rad na siguran način ili ne pristupi provjeri znanja za samostalan rad na siguran način;
* odbije napustiti mjesto rada kada to od njega traži neposredni rukovoditelj radi sigurnosti i zaštite zdravlja;
* ne prekine rad kada su mu izravno ugroženi život i zdravlje, zato što nisu primijenjena pravila zaštite na radu;
* ne obavi pravodobno liječnički pregled na koji ga uputi ovlaštenik vrtića;
* radi suprotno pravilima zaštite na radu i ugrozi sigurnost ili zdravlje drugih radnika ili djece;
* ne koristi se osobnim zaštitnim sredstvima ili zaštitnim napravama;
* ako ošteti ili ukloni oznake upozorenja ili uputa iz zaštite na radu;
* odbije se udaljiti s mjesta rada ili iz organizacijske cjeline kada je zatečen da radi pod utjecajem alkohola ili drugih sredstava ovisnosti;
* odbije pristupiti provjeri zdravstvene sposobnosti ili provjeri da li radi pod utjecajem alkohola;
* tijekom rada konzumira alkoholna pića ili druga sredstva ovisnosti ili ih unosi u radne prostore;
* puši na mjestu na kojem je to izričito zabranjeno zbog opasnosti od požara i eksplozije;

Za povrede obveza iz radnog odnosa iz ovog članka radniku se može izreći stegovna mjera prestanka radnog odnosa, sukladno Pravilniku o radu i ostalim zakonskim i podzakonskim aktima koji reguliraju navedene povrede obveza iz radnog odnosa.

1. **OSPOSOBLJAVANJE ZA RAD NA SIGURAN NAČIN**

Članak 17.

Radnici vrtića osposobljavaju se za rad na siguran način na temelju procjene rizika i to

* prije početka rada
* kod promjene u radnom postupku
* kod uvođenja nove radne opreme ili njezine promjene
* kod uvođenja nove tehnologije
* kod upućivanja radnika na novi posao, odnosno novo mjesto rada
* kod utvrđenog oštećenja zdravlja uzrokovanog opasnostima, štetnostima ili naporima u radu

Članak 18.

Osposobljavanje radnika iz članka 1. ovoga pravilnika treba provesti na način da se radnika obavijesti o svim činjenicama i okolnostima koje utječu ili bi mogle utjecati na sigurnost i zdravlje radnika, da se radniku objasni i da ga se osposobi za praktičnu primjenu mjera koje je dužan primjenjivati tijekom rada.

Članak 19.

Ravnatelj ne smije dopustiti samostalno obavljanje poslova radniku koji nije osposobljen za rad na siguran način.

Radniku koji nije osposobljen za rad na siguran način ravnatelj treba osigurati rad pod neposrednim nadzorom radnika osposobljenog za rad na siguran način, ali ne dulje od 60 dana.

1. **POVJERENIK RADNIKA ZA ZAŠTITU NA RADU**

Članak 20.

1. Radnici vrtića mogu između sebe birati povjerenika radnika za zaštitu na radu.
2. Povjerenik radnika za zaštitu na radu obvezan je štititi interese radnika na području zaštite na radu te pratiti primjenu pravila, mjera, postupaka i aktivnosti zaštite na radu.
3. Izbor povjerenika radnika za zaštitu na radu provodi se na način, pod uvjetima i u postupku propisanim odredbama Zakona o radu i odredbama provedbenog propisa kojima je uređen izbor radničkog vijeća.

Članak 21.

**Povjerenik radnika** za zaštitu na radu ima pravo:

1. podnositi ravnatelju prijedloge vezane uz donošenje odluka iz zaštite na radu
2. zahtijevati od ravnatelja poduzimanje odgovarajućih mjera u svrhu smanjenja i otklanjanja rizika
3. podnositi pritužbe tijelima nadležnim za zaštitu na radu
4. sudjelovati s ravnateljem u planiranju unapređivanja uvjeta rada,
5. biti obaviješten o svim promjenama koje utječu ili bi mogle utjecati na zaštitu na radu
6. izvršiti uvid i koristiti dokumentaciju vrtića iz zaštite na radu
7. primati primjedbe radnika u vezi s primjenom pravila zaštite na radu te ih prenositi ravnatelju
8. izvijestiti nadležnog inspektora i specijalistu medicine rada o svojim zapažanjima, odnosno zapažanjima radnika
9. prisustvovati inspekcijskim pregledima i očitovati se na činjenično stanje koje utvrdi nadležni inspektor
10. pozvati nadležnog inspektora kada ocijeni da su ugroženi sigurnost i zdravlje radnika, a ravnatelj ili upravno vijeće propušta ili odbija provoditi potrebnu zaštitu na radu
11. osposobljavati se za obavljanje poslova povjerenika radnika za zaštitu na radu
12. stalno proširivati i unapređivati znanje te pratiti i prikupljati obavijesti od važnosti za svoj rad
13. staviti prigovor na inspekcijski nalaz
14. svojim djelovanjem poticati radnike na provedbu zaštite na radu
15. obavijestiti radnike o provedbi zaštite na radu

Članak 22.

1. **Ravnatelj** je obvezan unaprijed i pravodobno, savjetovati se s povjerenikom radnika za zaštitu na radu o:
2. zapošljavanju stručnjaka zaštite na radu i poslovima koje će obavljati
3. povjeravanju provođenja zaštite na radu ovlaštenoj osobi i poslovima koje će obavljati
4. izradi procjene rizika te izmjenama, odnosno dopunama procjene rizika
5. izboru radnika za pružanje prve pomoći i radnika za provođenje mjera zaštite od požara, evakuacije i spašavanja
6. zaštiti i prevenciji od rizika na radu te sprječavanju i smanjivanju rizika
7. sprječavanju nezgoda, ozljeda na radu i profesionalnih bolesti
8. promjenama u procesu rada i poboljšavanju uvjeta rada
9. planiranju i provođenju osposobljavanja iz zaštite na radu
10. utjecaja radnih uvjeta i radnog okoliša na sigurnost i zdravlje radnika
11. izboru sredstava rada i osobne zaštite opreme.
12. Ravnatelj je obvezan osigurati povjereniku radnika za zaštitu na radu potrebno vrijeme i uvjete za nesmetano obavljanje dužnosti, davati mu sve potrebne obavijesti i omogućiti mu izvid svih propisa i isprava iz zaštite na radu.
13. Ravnatelj povjerenika radnika za zaštitu na radu ne smije staviti u nepovoljniji položaj u odnosu na njegove dotadašnje uvjete rada i u odnosu na ostale radnike i ne smije mu otkazati ugovor o radu bez pristanka sindikalnog povjerenika u funkciji radničkog vijeća.
14. Poslove vezane za zaštitu zdravlja zaposlenika obavlja Specijalistička ordinacija

medicine rada u Umagu.

1. **SREDSTVA RADA I OSOBNA ZAŠTITNA SREDSTVA**

Članak 23.

U vrtiću se smiju rabiti samo sredstva rada i osobna zaštitna sredstva koja su ispravna i izrađena prema pravilima zaštite na radu i procjeni rizika.

Članak 24.

1. Ispravnost sredstava rada i osobnih zaštitnih sredstava mora se ispitati prije njihova stavljanja u uporabu.
2. Ispitivanje sredstava rada i osobnih zaštitnih sredstava treba se obaviti u radnim prostorijama ili prostoru gdje će se sredstva uobičajeno rabiti.
3. Radnik koji čuva osobna zaštitna sredstva, dužan ih je pomno pregledati kod svakoga izdavanja odnosno primitka.

Članak 25.

Pregled strojeva i uređaja obavlja se u rokovima određenim propisima, standardima i godišnjim planom i programom rada.

Članak 26.

1. Vrtić obavlja ispitivanje strojeva i uređaja s povećanim opasnostima:

* prije nego što se počnu rabiti
* svakodnevno
* u rokovima određenim godišnjim planom i programom rada
* poslije popravka odnosno rekonstrukcije.

1. Ispitivanje strojeva i uređaja obavlja se prema provedbenim propisima koje donese ministar rada i prema odgovarajućoj tehničkoj dokumentaciji.
2. **ZAŠTITA POSEBNIH SKUPINA RADNIKA**

Članak 27.

(1) Ravnatelj je dužan osigurati dodatnu zaštitu na radu:

- maloljetniku

- trudnoj radnici

- radnici koja je rodila ili koja doji dijete

- radnicima sa smanjenom radnom sposobnosti.

(2) U svezi sa stavkom 1. ovoga članka ravnatelj je obvezan:

1. prilagoditi uvjete i raspored radnog vremena radi otklanjanja opasnosti ili

štetnosti za sigurnost i zdravlje radnika

2. osigurati druge odgovarajuće poslove odnosno mjesto rada ako prilagodbe

nisu izvedive ili opravdane.

1. **ZABRANA UPORABE SREDSTAVA OVISNOSTI**

Članak 28.

1. U svim prostorima vrtića,u dvorištu oko vrtića te ispred vrtića, zabranjeno je pušenje.
2. Znakovi o zabrani pušenja stavljaju se na vidna mjesta u prostorima vrtića.
3. O provođenju stavka 2. ovoga članka skrbi ravnatelj vrtića ili od ravnatelja ovlašteni radnik.

Članak 29.

1. Radnicima vrtića zabranjeno je uzimanje alkoholnih pića i drugih sredstava ovisnosti prije stupanja na rad i tijekom rada te njihovo unošenje u radne prostorije.
2. Ravnatelj, ili od ravnatelja ovlaštena osoba dužna je prikladnim mjerama provoditi zabranu uzimanja alkoholnih pića i sprječavati zloporabu sredstava ovisnosti u vrtiću.
3. Pod prikladnim mjerama iz stavka 2. ovoga članka razumijevaju se mjere primjerene utvrđenim potrebama zaštite na radu, koje u pravilu obuhvaćaju aktivnosti:

* sprječavanja uzimanja alkoholnih pića i drugih sredstava ovisnosti tijekom rada i provođenje zabrane njihovog unošenja u radne prostorije i prostore
* izvješćivanja i osposobljavanja radnika o štetnosti sredstava ovisnosti i njihovom utjecaju na radnu sposobnost
* izrade i provedbe programa prevencije ovisnosti na radnom mjestu u skladu sa stvarnim potrebama
* suradnju ravnatelja sa stručnjakom zaštite na radu, specijalistom medicine rada i povjerenikom radnika za zaštitu na radu u provođenju mjera sprječavanja zloporabe sredstava ovisnosti
* pisano uređivanja postupka provjere radi utvrđivanja je li radnik pod utjecajem alkohola ili drugih sredstava ovisnosti.

Članak 30.

1. U slučaju osnovane sumnje dopušteno je u vrtiću provesti postupak provjere radi utvrđivanja je li radnik pod utjecajem alkohola ili drugih sredstava ovisnosti.
2. Provjeru je li radnik pod utjecajem alkohola ili drugoga sredstva ovisnosti, obavlja ravnatelj ili zaposlenik koji je osposobljen i ovlašten za obavljanje tih poslova.
3. Zaposlenik je dužan pristupiti provjeri alkoholiziranosti, u protivnom smatra se da je pod utjecajem alkohola.
4. Provjera alkoholiziranosti radnika se obavlja digitalnim alkometrom ili uručivanjem uputnice za uzimanje bioloških uzorka.
5. Ako se provjerom utvrdi da u organizmu radnika ima alkohola iznad 0,0 g/kg, odnosno više od 0,0 miligrama u litri izdahnutog zraka ili radnik uskrati pristanak za provjeru, smatra se da je pod utjecajem sredstava ovisnosti.
6. O provjeri je li radnik pod utjecajem alkohola ili drugih sredstava ovisnosti vodi se zapisnik.
7. Radnika za kojega se utvrdi da je pod utjecajem alkohola ili drugoga sredstva ovisnosti, ravnatelj ga može privremeno udaljiti s radnog mjesta.
8. Ako radnik odbije napustiti mjesto rada, ravnatelj ili druga osoba koja obavlja provjeru, treba se za pomoć obratiti najbližoj redarstvenoj službi.
9. Provjera alkoholiziranosti može se obavljati i nenajavljeno u cilju preventivnog djelovanja.

Članak 31.

Ravnatelj ne smije provesti postupak provjere radi utvrđivanja je li radnik pod utjecajem sredstava ovisnosti kod radnika koji ima potvrdu da se nalazi u programu liječenja, odvikavanja od ovisnosti ili rehabilitacije, odnosno u izvanbolničkom tretmanu liječenja od ovisnosti i (ili) na supstitucijskoj terapiji, ali može predložiti Uparvnom vijeću donošenje odluke o upućivanju radnika na prosudbu radne sposobnosti.

1. **PRUŽANJE PRVE POMOĆI, EVAKUACIJA I SPAŠAVANJE**

Članak 32.

1. U slučaju ozljede na radu ili iznenadne bolesti radnicima se treba pružiti prva pomoć.
2. Ormarić za prvu pomoć s potrebnim sanitetskim materijalom mora biti postavljen tako da može biti dostupan radnicima u svakoj prigodi.

Članak 33.

1. Prvu pomoć iz članka 32. ovoga pravilnika mora pružiti svaki radnik koji je za to osposobljen.
2. Radnik kojemu je pružena prva pomoć, treba se odmah uputiti u najbližu zdravstvenu ustanovu.
3. Upućivanje u zdravstvenu ustanovu uključuje, u ovisnosti od težine ozljede na radu ili bolesti:

* prijenos ili prijevoz radnika od drugih osoba
* osiguravanje komunikacije kojom će se osigurati prijenos ili prijevoz radnika sredstvima zdravstvene ustanove ili ovlaštenog prijevoznika.

Članak 34.

Evakuacija i spašavanje radnika vrtića provodi se prema planu evakuacije i spašavanja.

1. **IZVJEŠĆIVANJE RADNIKA I ODBOR ZA ZAŠTITU NA RADU**

Članak 35.

1. Ravnatelj je dužan obavješćivati, savjetovati se radnicima i njihovim predstavnicima o svim pitanjima koja se odnose na sigurnost i zdravlje na radu
2. Ravnatelj je dužan obavijestiti radnike, povjerenika radnika za zaštitu na radu, stručnjaka za zaštitu na radu i ovlaštenu osobu ako je s njom ugovorio obavljanje poslova zaštite na radu o svim rizicima i promjenama koje bi mogle utjecati na sigurnost i zdravlje radnika a osobito:

* rizicima vezanim za mjesto rada i narav ili vrstu poslova, o mogućem oštećenju zdravlja te zaštitnim i preventivnim mjerama i aktivnostima u radnim postupcima
* o mjerama pružanja prve pomoći, zaštite od požara, zaštite i spašavanja radnika te o radnicima koji ih provode.

Članak 36.

1. U vrtićuse utemeljuje odbor za zaštitu na radu(ukoliko bude više od 50 zaposlenih)
2. Odbor za zaštitu na radu (u daljem tekstu: odbor) je savjetodavno tijelo za unapređivanje zaštite na radu.

Članak 37.

1. Odbor čine ravnatelj ili njegov ovlaštenik i povjerenik radnika za zaštitu na radu, stručnjak zaštite na radu i specijalist medicine rada.
2. Predsjednik odbora je ravnatelj.

Članak 38.

Odbor skrbi o primjeni pravila zaštite na radu, organizaciji obavljanja poslova zaštite na radu, izvješćivanju, osposobljavanju u svezi sa zaštitom na radu i prevenciji rizika na radu i u svezi s radom te njezine učinke na zdravlje i sigurnost radnika.

Članak 39.

1. Odbor radi na sjednicama.
2. Sjednice odbora saziva i predsjedava im ravnatelj.
3. Odbor se mora sastati najmanje jedanput u tri mjeseca.
4. Poziv za sjednicu odbora obvezno se dostavlja i inspektoru rada u slučaju smrtne, teške ozljede na mjestu rada, utvrđenog slučaja profesionalne bolesti ili nalaza nadležnog inspektora o utvrđenom nedostatku provedbe zaštite na radu.
5. O radu odbora vodi se zapisnik.
6. **EVIDENCIJA I ISPRAVE**

Članak 40.

1. Ovlašteni radnici vrtića dužni su voditi evidenciju i čuvati isprave u svezi sa zaštitom na radu na način i pod uvjetima propisanim zakonom i provedbenim propisima.
2. Osim evidencije iz stavka 1. ovoga članka ravnatelj je dužan osigurati vođenje evidencije o ozljedama na radu, profesionalnim bolestima i nezgodama na radu.

Članak 41.

Ovlaštenje i zaduženje radnika u svezi s vođenjem evidencije i čuvanjem isprava uređuje se ugovorom o radu i aktom o rasporedu radnih obveza.

1. **PRIJELAZNE I ZAVRŠNE ODREDBE**

Članak 42.

Stupanjem na snagu ovoga pravilnika prestaje važiti Pravilnik o zaštiti na radu od 11. ožujka 2009. godine.

Članak 43.

Ovaj pravilnik stupa na snagu danom objave na oglasnoj ploči vrtića.

Zamjenik predsjednika Upravnog vijeća

Eliana Barbo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 601-02/16-01/01

Ur.broj: 2105/01-07/01-16-8

Ovaj Pravilnik stupa na snagu 28.11.2016. godine.